FIAMin tilaajaryhmä toimii mittauksen operatiivisena johtoryhmänä ja tilaajien äänenä Joint Industry Committee (JIC) -hengessä. Kaikilla tilaajilla on oikeus nimetä tilaajaryhmään oma edustajansa. Lisäksi markkinoijilla ja FIAM:ia tilaavilla mediatoimistoilla on tilaajaryhmässä oma edustajansa.
Tilaajaryhmän tehtävänä on edistää yhteisen online-yleisöjen valuutan käyttöä, päättää kehityksen suuntaviivoista ja sopia alan yhteisistä standardeista online-yleisömittauksen osalta.
Tilaajaryhmän esityslistat ja päätökset tiedotetaan tilaajille. Näin kaikilla tilaajilla on mahdollisuus vaikuttaa tutkimuksen kehittämiseen ja laadunvalvontaan. Tilaajaryhmä voi tehdä esityksiä FIAM:in investoinneista ja strategisista muutoksista MMF:n ohjausryhmälle ja hallitukselle päätöksentekoa varten.
Tilaajaryhmällä on puheenjohtaja, joka valitaan kahdeksi vuodeksi kerrallaan. 2021-22 puheenjohtajana toimii Martti Halme Yleisradiosta. Tilaajaryhmän sihteerinä toimii MMF:n edustaja.